ᱥᱟᱢᱟᱝ ᱛᱤᱢᱳᱨ

ᱥᱟᱢᱟᱝ ᱛᱤᱢᱳᱨ ᱥᱮ ᱛᱤᱢᱳᱨ ᱞᱮᱥᱴ (ᱛᱮᱛᱩᱢᱺ Timór Lorosa'e) ᱚᱯᱷᱤᱥᱤᱭᱟᱞᱤ ᱫᱤᱥᱩᱣᱟᱹᱨᱤ ᱛᱤᱢᱳᱨ-ᱞᱮᱥᱴ ᱟᱹᱯᱱᱟᱹᱛ ᱥᱟᱢᱟᱝᱼᱠᱚᱧᱮ ᱮᱥᱤᱭᱟ ᱨᱮᱱᱟᱜ ᱢᱤᱫ ᱫᱤᱯ ᱫᱤᱥᱚᱢ ᱠᱟᱱᱟ᱾ ᱱᱚᱶᱟ ᱫᱤᱥᱚᱢ ᱫᱚ ᱛᱤᱢᱳᱨ ᱫᱤᱯ ᱨᱮᱱᱟᱜ ᱚᱨᱫᱷᱮᱠ ᱯᱟᱦᱟᱴᱟ ᱦᱟᱛᱟᱣᱟ ᱠᱟᱛᱮᱡ ᱵᱮᱱᱟᱣ ᱟᱠᱟᱱᱟ, ᱚᱱᱟ ᱥᱟᱶ ᱟᱛᱟᱣᱨᱳ ᱟᱨ ᱡᱟᱠᱳ ᱫᱤᱯ ᱟᱨ ᱳᱭᱮᱠᱩᱥᱮ ᱵᱷᱤᱛᱨᱤ ᱴᱚᱴᱷᱟ ᱫᱚ ᱤᱱᱫᱳᱱᱮᱥᱤᱭᱟ ᱨᱮᱱᱟᱜ ᱯᱟᱪᱮ ᱛᱤᱢᱳᱨ ᱛᱮ ᱵᱮᱨᱦᱟᱣ ᱢᱮᱱᱟᱜᱼᱟ᱾ ᱫᱤᱥᱚᱢ ᱠᱷᱚᱱ ᱖᱔᱐ ᱠᱤᱞᱳᱢᱤᱴᱟᱨ ᱠᱚᱧᱮ ᱥᱮᱫ ᱚᱥᱴᱨᱮᱞᱤᱭᱟ ᱫᱤᱥᱚᱢ ᱢᱮᱱᱟᱜᱼᱟ᱾ ᱥᱟᱢᱟᱝ ᱛᱤᱢᱳᱨ ᱑᱕,᱐᱐᱗ ᱠᱤᱢᱤ² (᱕,᱗᱙᱔ sq ᱢᱟᱭᱤᱞ) ᱨᱮ ᱯᱟᱥᱱᱟᱣ ᱢᱮᱱᱟᱜ-ᱟ᱾ ᱥᱟᱢᱟᱝ ᱛᱤᱢᱳᱨ ᱑᱖ ᱥᱟᱭ ᱥᱮᱨᱢᱟ ᱨᱮ ᱯᱳᱨᱛᱩᱜᱟᱞ ᱨᱮᱱᱟᱜ ᱩᱯᱚᱱᱤᱵᱮᱥ ᱛᱟᱦᱮ ᱠᱟᱱᱟ ᱟᱨ ᱱᱚᱶᱟ ᱫᱚ ᱯᱳᱨᱛᱩᱜᱤᱡᱽ ᱛᱤᱢᱳᱨ ᱢᱮᱱ ᱛᱮ ᱵᱟᱲᱟᱭᱚᱜ ᱠᱟᱱ ᱛᱟᱦᱮᱱᱟ᱾ ᱥᱟᱢᱟᱝ ᱛᱤᱢᱳᱨ ᱟᱡᱼᱟᱡᱽ ᱛᱮᱜᱮ ᱒᱘ ᱱᱚᱵᱷᱮᱢᱵᱚᱨ ᱑᱙᱗᱕ ᱥᱮᱨᱢᱟ ᱨᱮ ᱯᱷᱩᱱᱩᱨᱜᱟᱹᱞ ᱮ ᱩᱪᱷᱟᱹᱱ ᱮᱫᱟ᱾ ᱢᱮᱱᱠᱟᱷᱟᱱ ᱟᱨᱮ ᱢᱟᱦᱟ ᱛᱟᱭᱚᱢ ᱗ ᱰᱤᱥᱮᱢᱵᱚᱨ ᱤᱱᱫᱳᱱᱮᱥᱤᱭᱟ ᱨᱮᱱ ᱟᱨᱢᱤ ᱰᱤᱞᱤ ᱨᱮᱠᱚ ᱟᱠᱨᱚᱢᱚᱱ ᱠᱮᱫᱟ᱾ ᱑᱗ ᱡᱩᱞᱟᱭ ᱑᱙᱗᱖ ᱨᱮ ᱤᱱᱫᱳᱱᱮᱥᱤᱭᱟ ᱥᱟᱢᱟᱝ ᱛᱤᱢᱳᱨ ᱫᱚ ᱤᱱᱫᱳᱱᱮᱥᱤᱭᱟ ᱨᱮᱭ ᱥᱮᱞᱮᱫ ᱠᱮᱫᱟ ᱟᱨ ᱱᱚᱶᱟ ᱫᱚ ᱒᱗ ᱟᱱᱟᱜ ᱯᱚᱱᱚᱛ ᱠᱚ ᱵᱮᱱᱟᱣ ᱠᱮᱫᱟ ᱚᱱᱟ ᱥᱟᱶ ᱪᱤᱞᱤ ᱫᱚ ᱚᱱᱟ ᱨᱮᱱᱟᱜ ᱨᱟᱡᱽᱜᱟᱲ ᱞᱮᱠᱟᱛᱮ ᱫᱚᱦᱚ ᱦᱩᱭ ᱮᱱᱟ᱾ ᱑᱙᱙᱙ ᱥᱮᱨᱢᱟ ᱨᱮ ᱥᱟᱢᱟᱝ ᱛᱤᱢᱳᱨ ᱫᱚ ᱡᱟᱹᱛᱤ ᱜᱟᱫᱮᱞ ᱨᱮᱱᱟᱜ ᱩᱢᱩᱞ ᱨᱮ ᱫᱚᱦᱚ ᱦᱩᱭ ᱮᱱ ᱛᱟᱭᱚᱢ ᱤᱱᱫᱳᱱᱮᱥᱤᱭᱟ ᱱᱚᱶᱟ ᱴᱚᱴᱷᱟ ᱨᱮᱱᱟᱜ ᱥᱟᱥᱚᱱᱤᱭᱟᱹ ᱫᱟᱲᱮ ᱦᱟᱛᱟᱣ ᱨᱩᱣᱟᱹᱨ ᱠᱮᱫ ᱛᱟᱭᱚᱢ ᱥᱟᱢᱟᱝ ᱛᱤᱢᱳᱨ ᱢᱤᱫ ᱯᱷᱩᱱᱩᱨᱜᱟᱹᱞ ᱫᱤᱥᱚᱢ ᱞᱮᱠᱟᱛᱮ ᱒᱐ ᱢᱮ ᱒᱐᱐᱒ ᱥᱮᱨᱢᱟ ᱨᱮ ᱡᱟᱹᱛᱤ ᱜᱟᱫᱮᱞ ᱟᱨ ᱯᱚᱨᱛᱩᱜᱤᱡᱽ ᱯᱟᱹᱨᱥᱤ ᱫᱤᱥᱚᱢ ᱜᱟᱶᱛᱟ ᱨᱮᱭ ᱥᱮᱞᱮᱫ ᱮᱱᱟ᱾ ᱒᱐᱑᱑ ᱥᱮᱨᱢᱟ ᱨᱮ ᱥᱟᱢᱟᱝ ᱛᱤᱢᱳᱨ ᱟᱥᱤᱭᱟᱱ (ASEAN) ᱨᱮᱱ ᱜᱮᱞᱢᱤᱫ ᱟᱱᱟᱜ ᱢᱮᱢᱵᱟᱨ ᱞᱮᱠᱟᱛᱮᱭ ᱥᱮᱞᱮᱫ ᱞᱮᱱᱟ᱾ ᱱᱚᱶᱟ ᱫᱚ ᱥᱟᱢᱟᱝᱼᱠᱚᱧᱮ ᱮᱥᱤᱭᱟ ᱨᱮᱱᱟᱜ ᱵᱟᱨᱭᱟ ᱠᱷᱨᱤᱥᱴᱟᱱ ᱢᱟᱨᱟᱝ ᱫᱤᱥᱚᱢ ᱨᱮ ᱢᱤᱫ ᱫᱤᱥᱚᱢ ᱠᱟᱱᱟ, ᱮᱴᱟᱜ ᱫᱚ ᱯᱷᱤᱞᱤᱯᱟᱭᱤᱱ᱾ ᱧᱩᱛᱩᱢ ᱱᱟᱜᱟᱢ ᱨᱟᱡᱽᱟᱹᱨᱤ ᱟᱨ ᱥᱚᱨᱠᱟᱨ ᱥᱟᱥᱚᱱᱤᱭᱟᱹ ᱴᱚᱴᱷᱟ ᱥᱟᱢᱟᱝ ᱛᱤᱢᱳᱨ ᱜᱮᱞᱯᱮ ᱜᱚᱴᱟᱝ ᱢᱤᱭᱩᱱᱤᱥᱤᱯᱟᱞᱤᱴᱤ ᱨᱮ ᱦᱟᱹᱴᱤᱝ ᱢᱮᱱᱟᱜᱼᱟ᱾ ᱱᱚᱶᱟ ᱫᱚ ᱟᱵᱟᱨ ᱖᱕ ᱜᱚᱴᱟᱝ ᱥᱟᱥᱚᱱᱤᱭᱟᱹ ᱯᱳᱥᱴ, ᱔᱔᱒ ᱜᱚᱴᱟᱝ ᱥᱩᱠᱳᱥ (ᱟᱹᱛᱩ) ᱟᱨ ᱒,᱒᱒᱕ ᱜᱚᱴᱟᱝ ᱟᱞᱫᱮᱭᱟᱥ ᱨᱮ ᱦᱟᱹᱴᱤᱝ ᱢᱮᱱᱟᱜᱼᱟ᱾ Oecusse Liquiçá Dili Manatuto Baucau Lautém Bobonaro Ermera Aileu Viqueque Cova Lima Ainaro Manufahi ᱚᱛᱱᱚᱜ ᱥᱟᱢᱟᱝᱼᱠᱚᱧᱮ ᱥᱮᱫ ᱨᱮ ᱢᱮᱱᱟᱜ ᱱᱚᱶᱟ ᱛᱤᱢᱳᱨ ᱫᱤᱯ ᱫᱚ ᱥᱟᱢᱟᱝᱼᱠᱚᱧᱮ ᱮᱥᱤᱭᱟ ᱫᱚᱨᱭᱟ ᱟᱨ ᱥᱩᱱᱫᱟ ᱫᱤᱯ ᱜᱟᱫᱮᱞ ᱨᱮᱱᱟᱜ ᱯᱟᱦᱟᱴᱟ ᱠᱟᱱᱟ᱾ ᱫᱤᱯ ᱨᱮᱱᱟᱜ ᱮᱛᱚᱢ ᱥᱮᱫ ᱳᱢᱵᱟᱭ ᱥᱴᱨᱮᱴ, ᱥᱮᱛᱟᱜ ᱥᱴᱨᱮᱴ ᱟᱨ ᱵᱟᱱᱜᱟ ᱫᱚᱨᱭᱟ ᱢᱮᱱᱟᱜᱼᱟ᱾ ᱟᱨ ᱥᱟᱢᱟᱝ ᱛᱤᱢᱳᱨ ᱨᱮᱱᱟᱜ ᱯᱟᱪᱮ ᱥᱮᱫ ᱤᱱᱫᱳᱱᱮᱥᱤᱭᱟ ᱨᱮᱱᱟᱜ ᱯᱟᱪᱮ ᱛᱤᱢᱳᱨ ᱢᱮᱱᱟᱜᱼᱟ᱾ ᱟᱨ ᱛᱤᱢᱳᱨ ᱫᱚᱨᱭᱟ ᱦᱚᱛᱮ ᱱᱚᱶᱟ ᱫᱤᱯ ᱚᱥᱴᱨᱮᱞᱤᱭᱟ ᱠᱷᱚᱱ ᱮ ᱮᱴᱟᱜᱟ᱾ ᱱᱚᱶᱟ ᱫᱤᱥᱚᱢ ᱫᱚ ᱞᱮᱠᱷᱟᱜᱩᱴ ᱑᱔,᱙᱑᱙ ᱠᱤᱢᱳ² (᱕,᱗᱖᱐ sq ᱢᱟᱭᱤᱞ) ᱨᱮ ᱯᱟᱥᱱᱟᱣ ᱢᱮᱱᱜᱟᱼᱟ᱾ ᱠᱟᱹᱣᱰᱤᱟᱹᱨᱤ ᱰᱮᱢᱚᱜᱽᱨᱟᱯᱷᱤ ᱯᱟᱹᱨᱥᱤ ᱥᱟᱢᱟᱝ ᱛᱤᱢᱳᱨ ᱨᱮᱱᱟᱜ ᱵᱟᱨᱭᱟ ᱚᱯᱷᱤᱥᱤᱭᱟᱞ ᱯᱟᱹᱨᱥᱤ ᱦᱩᱭᱩᱜ ᱠᱟᱱᱟ ᱯᱳᱨᱛᱩᱜᱤᱡᱽ ᱟᱨ ᱛᱮᱛᱩᱢ᱾ ᱤᱝᱞᱤᱥ ᱟᱨ ᱤᱱᱫᱳᱱᱮᱥᱤᱭᱟᱱ ᱦᱚ ᱟᱫᱚᱢ ᱟᱫᱚᱢ ᱡᱚᱠᱷᱮᱡᱽ ᱵᱮᱵᱦᱟᱨᱚᱜᱼᱟ᱾ ᱛᱮᱛᱩᱢ ᱯᱟᱹᱨᱥᱤ ᱫᱚ ᱢᱤᱫ ᱟᱥᱨᱚᱮᱥᱤᱭᱟᱱ ᱯᱟᱹᱨᱥᱤ ᱜᱷᱟᱨᱚᱧᱡᱽ ᱨᱮᱱᱟᱜ ᱯᱟᱹᱨᱥᱤ ᱠᱟᱱᱟ᱾ ᱒᱐᱑᱕ ᱥᱮᱨᱢᱟ ᱦᱚᱲᱞᱮᱠᱷᱟ ᱨᱮ ᱧᱟᱢᱟᱠᱟᱱ ᱢᱩᱬᱩᱛ ᱵᱮᱵᱦᱟᱨᱮᱫᱽ ᱯᱟᱹᱨᱥᱤ ᱠᱚᱫᱚ ᱦᱩᱭᱩᱜ ᱠᱟᱱᱟ ᱛᱮᱛᱩᱢ ᱯᱟᱹᱨᱥᱤ (ᱟᱭᱳ ᱟᱲᱟᱝ ᱞᱮᱠᱟᱛᱮ ᱓᱐.᱖% ᱦᱚᱲᱮᱞ), ᱢᱟᱢᱵᱟᱭ (᱑᱖.᱖%), ᱢᱟᱠᱟᱥᱟᱭ (᱑᱐.᱕%), ᱛᱮᱛᱩᱢ ᱛᱮᱨᱤᱠ (᱖.᱐᱕%), ᱵᱟᱭᱠᱮᱱᱩ (᱕.᱘᱗%), ᱠᱮᱢᱟᱠ (᱕.᱘᱕%), ᱵᱩᱱᱟᱠ (᱕.᱔᱘%), ᱛᱳᱠᱳᱫᱮᱫᱮ (᱓.᱙᱗%) ᱟᱨ ᱯᱷᱟᱛᱟᱞᱩᱠᱩ (᱓.᱕᱒%) ᱮᱢᱟᱱ᱾ ᱟᱨᱦᱚ ᱮᱴᱟᱜ ᱟᱹᱫᱤᱵᱟᱹᱥᱤ ᱯᱟᱹᱨᱥᱤ ᱛᱮ ᱑᱐.᱔᱗% ᱦᱚᱲ ᱠᱚ ᱨᱚᱲᱟ᱾ ᱞᱟᱠᱪᱟᱨ ᱟᱨᱦᱚ ᱧᱮᱞ ᱢᱮ ᱥᱟᱹᱠᱷᱭᱟᱹᱛ ᱵᱟᱨᱦᱮ ᱡᱚᱱᱚᱲ ᱥᱚᱨᱠᱟᱨ Timor-Leste official government website Timor-Leste official tourism website Archived ᱒᱐᱒᱕-᱐᱓-᱒᱑ at the Wayback Machine. Chief of State and Cabinet Members General information "Timor-Leste". The World Factbook. Central Intelligence Agency. East Timor from UCB Libraries GovPubs Timor-Leste at Curlie East Timor at Encyclopædia Britannica East Timor profile BBC News Wikimedia Atlas of East Timor Key Development Forecasts for Timor-Leste from International Futures Timor Leste Studies Association